Document ID: 32009D0093

A BIZOTTSÁG HATÁROZATA
(2008. december 12.)
a 92/43/EGK tanácsi irányelv értelmében a kontinentális biogeográfiai régió közösségi jelentőségű természeti területeit tartalmazó, második alkalommal frissített jegyzék elfogadásáról
(az értesítés a C(2008) 8039. számú dokumentummal történt)
(2009/93/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a természetes élőhelyek, valamint a vadon élő állatok és növények védelméről szóló, 1992. május 21-i 92/43/EGK tanácsi irányelvre (1) és különösen annak 4. cikke (2) bekezdésének harmadik albekezdésére,
mivel:
(1)
A 92/43/EGK irányelv 1. cikke c) pontjának iii. alpontjában említett kontinentális biogeográfiai régió magában foglalja Luxemburg teljes területét, valamint Ausztria, Belgium, Bulgária, a Cseh Köztársaság, Dánia, Franciaország, Lengyelország, Németország, Olaszország, Románia, Svédország és Szlovénia területének egyes részeit, amint azt az irányelv 20. cikke alapján létrehozott bizottság (a továbbiakban: élőhelyvédelmi bizottság) által 2005. április 25-én elfogadott biogeográfiai térkép meghatározza.
(2)
További előrehaladás szükséges az 1995-ben kezdeményezett, a Natura 2000 hálózat tényleges létrehozására irányuló folyamatban, amely nélkülözhetetlen eleme a biológiai sokféleség védelmének a Közösségben.
(3)
A kontinentális biogeográfiai régió közösségi jelentőségű természeti területeinek alapjegyzékét, valamint első alkalommal frissített jegyzékét a 92/43/EGK irányelv értelmében a 2004/798/EK (2), illetve a 2008/25/EK (3) bizottsági határozatokkal fogadták el. A 92/43/EGK irányelv 4. cikkének (4) bekezdése és 6. cikkének (1) bekezdése alapján az érintett tagállamoknak a lehető leghamarabb, de legfeljebb hat éven belül különleges természetvédelmi területté kell nyilvánítaniuk a kontinentális biogeográfiai régió közösségi jelentőségű természeti területeinek jegyzékében szereplő területeket, valamint meg kell határozniuk a természetvédelmi prioritásokat és a szükséges természetvédelmi intézkedéseket.
(4)
A Natura 2000 hálózat folyamatos kiigazítása miatt a közösségi jelentőségű természeti területek jegyzékét felülvizsgálják. Ezért indokolt a kontinentális jegyzék második alkalommal történő frissítése.
(5)
A kontinentális biogeográfiai régió közösségi jelentőségű természeti területeit tartalmazó jegyzék második frissítése egyrészt azért indokolt, mert a tagállamok 2006 óta további területeket javasoltak a 92/43/EGK irányelv 1. cikkének értelmében a kontinentális biogeográfiai régió közösségi jelentőségűnek minősülő természeti területei közé. A 92/43/EGK irányelv 4. cikkének (4) bekezdésében és 6. cikkének (1) bekezdésében meghatározott kötelezettségek a lehető leghamarabb, de legkésőbb hat éven belül alkalmazandók azt követően, hogy a kontinentális biogeográfiai régió közösségi jelentőségű természeti területeit tartalmazó, második alkalommal frissített jegyzékét elfogadták.
(6)
A kontinentális biogeográfiai régió közösségi jelentőségű természeti területeit tartalmazó jegyzék második frissítése másrészt azért indokolt, mert annak tükröznie kell a területekkel kapcsolatban a tagállamok által közölt információknak a közösségi alapjegyzék, illetve az első alkalommal frissített jegyzék elfogadása óta történt változásait. A kontinentális biogeográfiai régió közösségi jelentőségű természeti területeit tartalmazó, második alkalommal frissített jegyzék ebből a szempontból a kontinentális biogeográfiai régió közösségi jelentőségű természeti területeit tartalmazó alapjegyzék konszolidált változatának tekinthető. Ki kell azonban emelni, hogy a 92/43/EGK irányelv 4. cikkének (4) bekezdésében és 6. cikkének (1) bekezdésében meghatározott kötelezettségek a kontinentális biogeográfiai régió közösségi jelentőségű természeti területeit tartalmazó alapjegyzék, illetve az első alkalommal frissített jegyzék elfogadását követően a lehető leghamarabb, de legkésőbb hat éven belül alkalmazandók, attól függően, hogy az egyes közösségi jelentőségű természeti területek mely jegyzékben kerültek először felvételre.
(7)
A kontinentális biogeográfiai régió tekintetében a 92/43/EGK irányelv 1. cikke szerinti közösségi jelentőségű területeknek javasolt területek jegyzékét Ausztria, Belgium, Bulgária, a Cseh Köztársaság, Dánia, Franciaország, Lengyelország, Luxembourg, Németország, Olaszország, Románia, Svédország és Szlovénia 2003 novembere és 2008 januárja között az irányelv 4. cikke (1) bekezdésének megfelelően továbbította a Bizottságnak.
(8)
A javasolt területek jegyzékéhez a Natura 2000 keretében javasolt területek adatszolgáltatási űrlapjáról szóló, 1996. december 18-i 97/266/EK bizottsági határozatban megállapított formában csatolták az egyes területekre vonatkozó információkat (4).
(9)
Az adatszolgáltatás tartalmazza a szóban forgó területről az érintett tagállamok által továbbított legfrissebb és hiteles térképet, a terület megnevezését, elhelyezkedését és kiterjedését, valamint a 92/43/EGK irányelv III. mellékletében megállapított szempontok szerint nyert adatokat.
(10)
A Bizottság által az egyes érintett tagállamokkal egyetértésben összeállított jegyzéktervezet alapján - amely az elsődleges fontosságú természetes élőhelytípusoknak és veszélyeztetett fajoknak otthont adó területeket is megjelöli - el kell fogadni a kontinentális biogeográfiai régió közösségi jelentőségű természeti területként kiválasztott területeinek második alkalommal frissített jegyzékét.
(11)
A 92/43/EGK irányelv 11. cikke alapján végzett felügyelet eredményeképpen a természetes élőhelytípusok és a fajok előfordulására és elterjedésére vonatkozó ismeretek folyamatosan bővülnek. Ennek megfelelően a területek közösségi szintű értékelésére és kiválasztására a jelenleg rendelkezésre álló legjobb információk alapján került sor.
(12)
Egyes tagállamok nem javasoltak elegendő területet a 92/43/EGK irányelv követelményeinek megfelelő egyes élőhelytípusok és fajok esetében. Ezért ezen élőhelytípusokra és fajokra nézve nem mondható ki, hogy a hálózat teljes. Figyelembe véve a tájékoztatás késedelmes kézhezvételét és a tagállamokkal történő megegyezés elhúzódását, indokolt a területek második alkalommal frissített jegyzékének elfogadása, amelyet azután a 92/43/EGK irányelv 4. cikkének rendelkezéseivel összhangban felül kell vizsgálni.
(13)
Mivel az ismeretek nem teljesek a 92/43/EGK irányelv I. mellékletében szereplő természetes élőhelytípusok és a II. mellékletében szereplő fajok előfordulására és elterjedésére vonatkozóan, nem lehet következtetést levonni a tekintetben, hogy esetükben a hálózat teljes-e vagy sem. A jegyzéket szükség esetén felül kell vizsgálni a 92/43/EGK irányelv 4. cikkének megfelelően.
(14)
Az érthetőség és átláthatóság érdekében a 2008/25/EK határozat helyébe új határozatnak kell lépnie.
(15)
Az e határozatban előírt intézkedések összhangban vannak az élőhelyvédelmi bizottság véleményével,
ELFOGADTA EZT A HATÁROZATOT:
1. cikk
A 92/43/EGK irányelv 4. cikke (2) bekezdése harmadik albekezdésének megfelelően a kontinentális biogeográfiai régió közösségi jelentőségű természeti területeinek második alkalommal frissített jegyzékét e határozat melléklete tartalmazza.
2. cikk
A 2008/25/EK határozat hatályát veszti.
3. cikk
Ennek a határozatnak a tagállamok a címzettjei.
Kelt Brüsszelben, 2008. december 12-én.

Labels: 12
18
20